А яшчэ асабіста для мяне падцвердзілася інфармацыя, што ўсё-такі майго дзеда па лініі маці, Мікалая, прозвішча было Сяргей, а не Сяргееў — тут значыцца мой прадзед Рыгор Сяргей, дарэчы, і яго родны брат Васіль Сяргей (бабы Гандзі Рыбаковае і бабы Ніны Прэдкавае дзед). Такі мне дзядзька Грыша Прэдкаў і казаў, што ім русіфікавалі прозвішча пад час, калі былі ў бежанстве ў Расіі. Тады многіх беларусаў перапісалі на рускі манер: быў Казёл — стаў Казлоў, быў Машэра — стаў Машэраў. От і мае продкі былі Сяргей, а сталі Сяргеевы. Цікава, дарэчы, мне і тое, што прадзед, як вынікае з тэксту гэтага дакумента, быў пісьменны.